L'article 2 de la Llei 5/1986, de 17 d'abril, de creació de l'Entitat Autònoma de Jocs i Apostes de la Generalitat, en la seva redacció donada per la Llei 11/2005, de 7 de juliol, atribueix a aquest organisme, entre d'altres funcions, la comercialització dels jocs que les disposicions legals reserven a la gestió de la Generalitat.
L'article 4.2 de la mateixa llei estableix que és el Govern de la Generalitat el que ha de regular, a través d'un decret, la distribució al públic dels elements del joc, això és, la seva comercialització.
Així mateix, l'article 7 disposa que és el mateix Govern el que fixa les comissions que han de percebre les persones o entitats col·laboradores en la distribució i l'operació dels elements materials del joc.
Amb la regulació fins ara vigent únicament podien vendre bitllets i apostes de les loteries de la Generalitat els establiments propis de l'Entitat Autònoma de Jocs i Apostes de la Generalitat o els aliens degudament autoritzats.
La xarxa comercial de l'Entitat, doncs, la configuraven únicament establiments.
Amb aquest decret s'amplia aquesta xarxa introduint la possibilitat de la venda dels jocs de loteria mitjançant l'ús de sistemes informàtics o telemàtics en qualsevol dels suports previstos, com entre d'altres, per internet i per telefonia mòbil.
Així mateix, s'introdueix en aquesta xarxa una nova figura, la de les persones operadores comercials, les quals han de permetre una ampliació ràpida del número de punts de venda de les loteries de la Generalitat, en la mesura què li aporten un conjunt de punts de venda, bé perquè disposen d'ells, bé perquè tenen signats acords comercials amb terceres persones que ho permeten.
Definida la configuració de la nova xarxa comercial de l'Entitat, el decret regula el procediment administratiu que cal seguir per obtenir una autorització, bé sigui de persona agent venedora, bé sigui de persona operadora comercial, així com el règim jurídic a què està sotmesa aquesta autorització.
A continuació s'estableixen les obligacions a què estan subjectes tant les persones agents venedores com les persones operadores comercials.
Així mateix, en les disposicions finals es modifiquen el Reglament general de loteries i els Reglaments de les loteries Trio, Loto Express, Super 10 i Supertoc, per tal d'adaptar principalment el seu contingut a les previsions de les noves condicions de comercialització de les loteries.
Per tot això, atesa la proposta del Consell d'Administració de l'Entitat Autònoma de Jocs i Apostes de la Generalitat, d'acord amb el dictamen de la Comissió Jurídica Assessora, a proposta de la consellera d'Interior i d'acord amb el Govern,
1.1 Aquest Decret té per objecte regular els requisits i les condicions de la comercialització dels elements del joc de la loteria organitzat i gestionat per l'Entitat Autònoma de Jocs i Apostes de la Generalitat, com també possibilitar la venda dels jocs de la loteria mitjançant l'ús de sistemes informàtics o telemàtics en qualsevol dels sistemes de suport que s'estableixin.
1.2 Als efectes d'aquest decret, s'entén per comercialització dels elements del joc de la loteria la venda al públic de bitllets i apostes i la realització de totes aquelles operacions relacionades amb la seva distribució que permeten aquesta venda al públic, bé sigui usant mitjans físics, bé sigui usant sistemes informàtics o telemàtics per qualsevol dels mitjans o sistemes de suport previstos.
1.3 Les reglamentacions específiques de cadascuna de les modalitats de joc de loteria poden establir un règim concret específic de comercialització o determinades especialitats en relació amb el règim que preveu aquest Decret.
Configuració de la xarxa comercial
2.1 Els elements del joc de la loteria de la Generalitat poden ser venuts directament per l'Entitat Autònoma de Jocs i Apostes de la Generalitat i per persones físiques o jurídiques autoritzades per aquesta.
2.2 Les operacions relacionades amb la distribució dels elements del joc de la loteria que han de permetre la seva venda al públic són realitzades per l'Entitat Autònoma de Jocs i Apostes de la Generalitat, directament o mitjançant les persones operadores comercials que tinguin capacitat per distribuir els esmentats elements de joc, previ acord del Consell d'Administració de l'Entitat.
2.3 La xarxa comercial de l'Entitat Autònoma de Jocs i Apostes de la Generalitat la configuren els punts de venda i els canals de distribució de l'Entitat i els punts de venda autoritzats per aquesta.
3.1 Les persones agents venedores són aquelles persones físiques o jurídiques que, prèvia autorització per part de l'Entitat Autònoma de Jocs i Apostes de la Generalitat, venen al públic bitllets i apostes del joc de la loteria de la Generalitat a canvi de l'obtenció d'una comissió.
3.2 La venda al públic de bitllets i apostes del joc de la loteria es pot fer en establiments físics d'atenció directa a les persones jugadores, com també accedint als llocs webs corresponents mitjançant l'ús de sistemes informàtics o telemàtics per qualsevol dels mitjans o sistemes de suport que permetin una connexió amb els sistemes informàtics centrals de l'Entitat Autònoma de Jocs i Apostes de la Generalitat.
3.3 Els criteris generals de selecció de les persones agents venedores de l'Entitat Autònoma de Jocs i Apostes són els següents:
a) Compatibilitat de la venda del joc de la loteria amb la resta de productes comercialitzats a l'establiment físic i/o mitjà informàtic o telemàtic.
c) Solvència econòmica de la persona agent venedora.
d) Solvència tècnica del mitjà informàtic o telemàtic.
e) Situació geogràfica de l'establiment físic.
f) Característiques de l'establiment físic i/o mitjà informàtic o telemàtic.
3.4 Els criteris de selecció de les persones agents venedores s'han de concretar per ordre de la persona titular del departament competent en matèria de joc i apostes, a proposta del Consell d'Administració de l'Entitat Autònoma de Jocs i Apostes de la Generalitat.
3.5 La comissió a què tenen dret les persones agents venedores és la que fixen, per cada modalitat del joc de la loteria, els decrets de regulació específica.
4.1 Les persones operadores comercials són aquelles persones físiques o jurídiques que, prèvia autorització de l'Entitat Autònoma de Jocs i Apostes de la Generalitat, faciliten la incorporació a la xarxa comercial d'aquesta d'un conjunt de punts de venda, a canvi de l'obtenció d'una comissió.
4.2 Els punts de venda facilitats per les persones operadores comercials a la xarxa comercial de l'Entitat Autònoma de Jocs i Apostes han de ser establiments que prèviament aquesta hagi acceptat.
4.3 Els criteris de selecció de les persones operadores comercials de l'Entitat Autònoma de Jocs i Apostes de la Generalitat són els següents:
a) Tenir una xarxa de punts de venda pròpia i/o acords comercials amb persones físiques o jurídiques que disposen de punts de venda, que compleixin amb els criteris de selecció de les persones agents venedores.
b) Tenir capacitat econòmica i tècnica per exercir activitats relacionades amb la distribució dels elements del joc de la loteria.
4.4 La comissió de les persones operadores comercials s'estableix entre un mínim d'un 0,5 % i un màxim d'un 5% sobre les vendes de les diferents modalitats del joc de la loteria efectuades per la/les persona/es agent/s venedora/es a elles vinculades.
L'Entitat Autònoma de Jocs i Apostes de la Generalitat, mitjançant un acord del seu Consell d'Administració, establirà diferents trams de vendes i el percentatge de comissió aplicable a cada tram per cada modalitat de loteria.
Aquest acord es publicarà al Diari Oficial de la Generalitat de Catalunya per resolució del/la director/a de l'Entitat.
5.1 Les persones agents venedores vinculades són aquelles persones físiques o jurídiques que compleixen amb els criteris de selecció de les persones agents venedores i que, prèvia autorització per part de l'Entitat Autònoma de Jocs i Apostes de la Generalitat, s'han incorporat a la xarxa comercial d'aquesta pel fet de tenir signat un acord comercial amb una persona operadora comercial o bé per tenir la condició de persona operadora comercial podent disposar o no de punts de venda propis.
5.2 L'eficàcia de l'autorització de les persones agents venedores vinculades resta condicionada a l'eficàcia de l'autorització de la persona operadora comercial de la qual depenen.
5.3 La comissió a què tenen dret les persones agents venedores vinculades és la mateixa que fixen per les persones agents venedores, per cada modalitat del joc de la loteria, els decrets de regulació específica.
5.4 Les disposicions relatives a les persones agents venedores que es contenen en aquest Decret són d'aplicació a les persones agents venedores vinculades.
Comercialització del joc de la loteria mitjançant l'ús de sistemes informàtics o telemàtics
6.1 La comercialització dels elements del joc de la loteria mitjançant sistemes informàtics o telemàtics per qualsevol dels mitjans o sistemes de suport, entre d'altres, internet i telefonia mòbil, s'ha d'efectuar d'acord amb la regulació específica que concreti, com a mínim, els aspectes següents:
a) Les modalitats del joc de la loteria susceptibles de ser comercialitzades mitjançant aquests sistemes.
b) Les formes de participació i d'accés als sistemes informàtics o telemàtics.
c) El sistema de joc de cada una de les modalitats que, entre d'altres informacions, comprendrà el procés, regles i paràmetres del joc.
d) Els sistemes de control i de seguretat a utilitzar (menors d'edat, entre d'altres).
e) Els procediments que s'han de seguir per participar en el joc de la loteria per part de les persones jugadores pel que fa al registre i validació de les apostes.
f) Els sistemes de pagament de les apostes i els de cobrament dels premis.
g) El sistema per formular les reclamacions corresponents.
h) Els deures i les obligacions derivats de la participació en el joc de la loteria.
i) El compliment de la legislació vigent en matèria de protecció de dades, que haurà de garantir, entre d'altres, la confidencialitat i seguretat respecte a les dades de caràcter personal facilitades per la persona jugadora.
6.2 Els continguts relacionats a l'apartat anterior s'han de concretar mitjançant una ordre de la persona titular del Departament competent en matèria de joc i apostes.
Sol·licitud d'autorització de persona agent venedora i de persona operadora comercial
L'autorització de persona agent venedora i de persona operadora comercial s'ha de sol·licitar a l'Entitat Autònoma de Jocs i Apostes de la Generalitat.
A l'escrit de sol·licitud s'hi ha d'adjuntar la documentació següent:
a) Fotocòpia del Document Nacional d'Identitat o acreditatiu de la personalitat de la persona titular, si es tracta de persona física, o còpia o testimoni notarial de l'escriptura de constitució de la societat i dels seus estatuts, si es tracta de persona jurídica.
b) Còpia o testimoni notarial de l'escriptura de poders del representant legal si es tracta de persona jurídica.
c) Documentació que acrediti la disponibilitat sobre el/s punt/s de venda, establiments o sistemes informàtics i telemàtics.
d) Còpia de les autoritzacions o llicències que es requereixin per l'exercici de l'activitat.
e) Tots els documents que acreditin el compliment dels criteris de selecció per adquirir la condició de persona agent venedora i/o de persona operadora comercial, d'acord amb els articles 3.3, 3.4 i 4.3 d'aquest Decret.
Tramitació, resolució i notificació de l'autorització
8.1 Rebuda la sol·licitud i la documentació relacionada a l'article anterior, així com la informació complementària que pugui ser requerida a l'interessat, l'Entitat Autònoma de Jocs i Apostes de la Generalitat ha de resoldre i notificar l'atorgament o la denegació de l'autorització en el termini màxim de tres mesos des de la data en què la sol·licitud hagi tingut entrada en el seu registre.
8.2 Els interessats podran entendre estimades per silenci administratiu les seves sol·licituds si, transcorregut el termini establert en l'apartat anterior, l'Entitat Autònoma de Jocs i Apostes de la Generalitat no ha dictat ni notificat la resolució corresponent per causa no imputable a l'interessat/da.
8.3 La persona operadora comercial té la condició d'interessada en tots els procediments iniciats per la tramitació d'autorització a una/es persona/es agent/s venedora/es a ella vinculada.
8.4 L'autorització de les persones agents venedores ha de tenir el contingut mínim següent:
b) Loteries objecte de l'autorització.
8.5 En les autoritzacions de les persones agents venedores vinculades hi haurà de constar el nom de la persona operadora comercial a la qual estan vinculades.
8.6 L'autorització de les persones operadores comercials ha de tenir el contingut mínim següent:
b) Persones físiques o jurídiques susceptibles de ser persones agents venedores vinculades a la persona operadora comercial amb els corresponents punts de venda acceptats per l'Entitat Autònoma de Jocs i Apostes de la Generalitat.
8.7 L'Entitat Autònoma de Jocs i Apostes de la Generalitat pot exigir tant a les persones agents venedores com a les persones operadores comercials la constitució d'una garantia que respongui de les obligacions contingudes en aquest decret i en la normativa de desenvolupament.
Correspon al Consell d'Administració de l'Entitat determinar el règim de garanties aplicables a cada cas, mitjançant acord que s'ha de publicar al Diari Oficial de la Generalitat de Catalunya.
Vigència, renovació i modificació de les autoritzacions
9.1 La vigència de l'autorització, que s'estableix en la resolució d'atorgament, en cap cas pot ser superior als deu anys.
L'autorització és renovable pels mateixos períodes de temps pels quals ha estat atorgada.
9.2 La renovació de l'autorització s'ha de sol·licitar per escrit a l'Entitat Autònoma de Jocs i Apostes de la Generalitat dins el termini de tres mesos anteriors a la finalització de la seva vigència.
Rebuda la sol·licitud, l'Entitat ha de dictar i notificar la resolució corresponent en el termini de tres mesos a comptar de la data en que la sol·licitud hagi tingut entrada en el registre de l'Entitat, transcorregut el qual la sol·licitud s'entendrà estimada.
9.3 Qualsevol modificació de les condicions i circumstàncies en què ha estat autoritzada la persona agent venedora o la persona operadora comercial ha de ser comunicada per escrit a l'Entitat Autònoma de Jocs i Apostes de la Generalitat en el termini d'un mes des de la seva producció.
Rebuda la comunicació, l'Entitat ha de dictar i notificar la resolució corresponent en el termini de tres mesos a comptar de la data d'entrada de la comunicació en el registre de l'Entitat, transcorregut el qual s'entén que la modificació ha estat acceptada.
9.4 L'autorització de persona agent venedora i de persona operadora comercial de l'Entitat Autònoma de Jocs i Apostes de la Generalitat és personal i intransferible per part del/la seu/va titular.
10.1 L'Entitat Autònoma de Jocs i Apostes de la Generalitat, prèvia tramitació del corresponent expedient d'acord amb la normativa de procediment administratiu, pot resoldre deixar sense efecte l'autorització de persona agent venedora i de persona operadora comercial quan concorrin les causes següents:
a) Incompliment dels requisits i condicions exigits per l'obtenció de l'autorització.
b) Incompliment de les obligacions contingudes en aquest Decret.
10.2 La persona agent venedora i la persona operadora comercial poden renunciar en qualsevol moment als drets derivats de l'atorgament de la respectiva autorització.
L'Entitat Autònoma de Jocs i Apostes de la Generalitat ha de dictar i notificar a l'interessat/da una resolució en la que consti que l'autorització queda sense efecte.
Efectes de la finalització de la vigència i de la declaració d'ineficàcia de l'autorització de persona agent venedora i de persona operadora comercial
11.1 La finalització de la vigència de l'autorització de persona agent venedora i la declaració de la seva ineficàcia obliga a aquesta darrera a retornar, si és el cas, tots els materials i l'equipament cedits en concepte de dipòsit per l'Entitat Autònoma de Jocs i Apostes de la Generalitat.
11.2 En el supòsit que els materials i equipaments cedits en concepte de dipòsit no siguin retornats, l'Entitat Autònoma de Jocs i Apostes de la Generalitat podrà exercir les potestats concedides per les lleis per a la recuperació possessòria d'aquests béns o bé podrà executar, si és el cas, la garantia referida a l'article 8.7.
Obligacions de la persona agent venedora
Les obligacions de la persona agent venedora són les següents:
a) Respectar en tot moment les condicions de joc contingudes a la normativa específica de cada modalitat de joc de loteria que estigui autoritzat a vendre, especialment el preu dels bitllets i de les apostes i les condicions en què s'ha d'efectuar el pagament dels premis.
b) Posar a disposició del públic la normativa que regula les modalitats de joc de loteria que està autoritzada a vendre i una còpia de l'autorització de persona agent venedora.
Així mateix ha de posar en un lloc visible de l'establiment o en el suport escollit en els supòsits en què utilitzi sistemes informàtics o telemàtics per la venda de jocs de loteria, la identificació o el logotip de l'Entitat.
c) Respondre del pagament de premis de bitllets considerats invalidats de conformitat amb el que estableix l'article 11 del Decret 241/1986, de 4 d'agost, que aprova el Reglament general dels jocs de loteria organitzats per l'Entitat Autònoma de Jocs i Apostes de la Generalitat i per la resta de regulacions específiques de les modalitats de joc de loteria.
d) Satisfer a l'Entitat Autònoma de Jocs i Apostes de la Generalitat els ingressos obtinguts per la venda de loteries, descomptats els premis que ha satisfet i les comissions a què té dret per cada modalitat del joc de la loteria que està autoritzada a vendre.
e) Promoure la bona imatge de les loteries de la Generalitat, col·laborar amb l'Entitat Autònoma de Jocs i Apostes de la Generalitat en la promoció comercial dels seus jocs i haurà d'obtenir una autorització de l'Entitat Autònoma de Jocs i Apostes de la Generalitat per poder dur a terme activitats de promoció de les loteries de la Generalitat per iniciativa pròpia.
f) Respectar les directrius que en qualsevol moment li pugui traslladar l'Entitat Autònoma de Jocs i Apostes de la Generalitat.
Obligacions de la persona operadora comercial
Les obligacions de la persona operadora comercial són les següents:
a) Vetllar per què la/les persona/es agent/s venedora/es a ella vinculada/des compleix/en amb les obligacions contingudes en aquest decret, en la normativa de desenvolupament i en l'autorització, i fomentar la implicació d'aquesta/es amb el projecte de les loteries de la Generalitat.
b) Respondre solidàriament del pagament a l'Entitat Autònoma de Jocs i Apostes de la Generalitat dels ingressos obtinguts de la venda del joc de la loteria per part de la/les persona/es agent/s venedora/es a ella vinculada/es, descomptats els premis per aquesta/es satisfets i les comissions a què tenen dret per cada modalitat del joc de la loteria que està/n autoritzada/des a vendre.
c) Garantir la restitució dels equips dipositats per part de l'Entitat Autònoma de Jocs i Apostes de la Generalitat als diferents punts de venda de la/les persona/es agent/s venedora/es a ella vinculada/des.
d) Respectar les directrius que en qualsevol moment li pugui traslladar l'Entitat Autònoma de Jocs i Apostes de la Generalitat.
e) Facilitar a l'Entitat Autònoma de Jocs i Apostes de la Generalitat tota la informació que aquesta li requereixi respecte el compliment de les seves obligacions.
f) No revertir a la persona/es agent/s venedora/es a ella vinculada/des cap cost derivat del compliment de les obligacions relacionades en els apartats anteriors.
Les persones agents venedores i les persones operadores comercials de l'Entitat estan subjectes, en tot allò que els sigui aplicable, al que disposa la Llei 1/1991, de 27 de febrer, per la qual es regula el règim sancionador del joc i a totes aquelles disposicions que la desenvolupin.
L'Entitat Autònoma de Jocs i Apostes de la Generalitat ha d'adequar les autoritzacions de les persones agents venedores que conformen l'actual xarxa comercial de l'Entitat a les previsions contingudes en el present decret, en el termini de sis mesos a partir de la seva entrada en vigor.
Queden derogades totes les disposicions d'igual o menor rang que contradiguin el contingut d'aquest Decret i, específicament, les següents:
a) Els articles 5 i 7 del Decret 241/1986, de 4 d'agost, pel qual s'aprova el Reglament general dels jocs de loteria organitzats per l'Entitat Autònoma de Jocs i Apostes de la Generalitat.
b) Els articles 1 i 4 del Decret 67/1987, de 4 de març, pel qual s'estableixen els criteris de distribució al públic dels bitllets, l'estructura de premis, les comissions que s'han de percebre i les liquidacions al Tresor de la Generalitat de la part de la recaptació que constitueixi ingrés públic de la Loteria presortejada, organitzada i gestionada per l'Entitat Autònoma de Jocs i Apostes de la Generalitat.
c) El Decret 237/1987, de 20 de juliol, pel qual s'estableixen els criteris de selecció dels establiments de la xarxa d'agents venedors d'apostes o participacions de la loteria sotmesa a dues variables o semiactiva organitzada i gestionada per l'Entitat Autònoma de Jocs i Apostes de la Generalitat.
d) L'article 3 del Decret 298/1987, de 23 de setembre, pel qual s'estableix el percentatge de premis, les comissions que s'han de percebre i les liquidacions al Tresor de la Generalitat de la part de la recaptació que constitueixi ingrés públic de la loteria semiactiva que es denominarà Lotto 6/49, organitzada i gestionada per l'Entitat Autònoma de Jocs i Apostes de la Generalitat.
e) L'article 2 del Decret 312/1988, d'11 d'octubre, pel qual s'estableixen les comissions que s'han de percebre i les liquidacions al Tresor de la Generalitat de la part de la recaptació que constitueix ingrés públic de la loteria semiactiva Trio, organitzada i gestionada per l'Entitat Autònoma de Jocs i Apostes de la Generalitat.
f) L'article 2 del Decret 245/1990, de 23 d'octubre, pel qual s'estableixen les comissions que s'han de percebre i la liquidació al Tresor de la Generalitat de la part de la recaptació que constitueix ingrés públic de la loteria semiactiva Super 10, organitzada i gestionada per l'Entitat Autònoma de Jocs i Apostes de la Generalitat.
Es modifiquen els articles 1, 2, 4.1 d), 6, 17, 19 i 21 del Decret 241/1986, de 4 d'agost, pel qual s'aprova el Reglament general dels jocs de loteria organitzats per l'Entitat Autònoma de Jocs i Apostes de la Generalitat, que queden redactats amb el contingut següent:
D'acord amb el que estableix l'article 5 del Decret 240/2004, de 30 de març, d'aprovació del catàleg de jocs i apostes a Catalunya i dels criteris aplicables a la seva planificació, correspon a la Generalitat de Catalunya, per mitjà de l'Entitat Autònoma de Jocs i Apostes de la Generalitat, l'organització i la gestió directa del joc de la loteria.
Els jocs regulats per aquest reglament consisteixen en l'adquisició de bitllets i la formalització d'apostes en punts de venda propis o aliens a l'Entitat degudament autoritzats, mitjançant el pagament d'un preu cert, per a, si s'escau, obtenir els premis corresponents.
Els premis poden ser en metàl·lic, en espècie o en drets de participació en sorteigs especials i en pagaments al comptat, en diferit o fraccionats, en la forma en què es determini en cada cas.
Únicament s'entendrà que participa en un dels jocs de loteria explotats per l'Entitat Autònoma de Jocs i Apostes de la Generalitat: a) qui posseeixi un bitllet, en paper o emès electrònicament, inclosos els resultants de la formalització d'apostes realitzades en establiments propis o aliens a l'Entitat, degudament autoritzats; b) qui hagi efectuat una aposta o hagi adquirit un bitllet emès electrònicament en un punt de venda de l'Entitat o d'un agent venedor autoritzat usant sistemes informàtics i telemàtics per qualsevol dels mitjans o sistemes de suport previstos, sempre que aquesta aposta hagi quedat registrada en els sistemes informàtics de l'Entitat.
d) La data del sorteig o els mecanismes d'identificació del sorteig al qual participa el bitllet o la forma d'adjudicació dels premis, quan sigui aplicable.
Ningú no pot actuar com a persona agent venedora sense l'autorització corresponent emesa per l'Entitat Autònoma de Jocs i Apostes de la Generalitat.
Els resultats dels sorteigs es recolliran en una llista oficial de l'Entitat, la qual establirà els mecanismes adients per assegurar-ne la seva publicitat.
Dintre de les condicions, les quanties i les modalitats determinades per l'Entitat Autònoma de Jocs i Apostes de la Generalitat, els premis poden ser pagats:
b) Per les entitats financeres que l'Entitat determini per a aquest fi.
Els bitllets de les diferents modalitats del joc de la loteria, inclosos els resultants de la formalització de les apostes, són documents al portador a tots els efectes sens perjudici dels drets a tercers, que correspondrà determinar als tribunals de justícia, a excepció que es facin constar les dades identificatives del/la posseïdor/a del bitllet en el lloc previst a tal efecte.
En el supòsit que s'hagin realitzat apostes usant sistemes informàtics o telemàtics per qualsevol dels mitjans o sistemes de suport previstos, únicament té dret al cobrament de premis aquell/a que consti com a apostant en els sistemes informàtics centrals de l'Entitat."
S'afegeixen un apartat segon a l'article 4 i els apartats e) i f) a l'article 11 del Decret 241/1986, de 4 d'agost, pel qual s'aprova el Reglament general dels jocs de loteria organitzats per l'Entitat Autònoma de Jocs i Apostes de la Generalitat, amb el contingut següent:
En la pràctica del joc de la loteria mitjançant l'ús de sistemes informàtics o telemàtics per qualsevol dels mitjans o dels suports previstos, caldrà oferir una imatge virtual d'un bitllet que reprodueixi la informació relacionada a l'apartat anterior.
e) El bitllet o aposta que no hagin quedat enregistrats al sistema informàtic central de l'Entitat abans de l'inici del sorteig.
f) El bitllet o aposta que corresponguin a un sorteig que hagi estat anul·lat per l'Entitat."
Es modifiquen els articles 2, 7, 18, 19 i 20 del Decret 313/1988, de 17 d'octubre, pel qual s'aprova el Reglament de la loteria Trio, que queden redactats amb el contingut següent:
c) Comunicar verbalment els números a la persona agent venedora per tal que aquest els introdueixi al sistema informàtic central de l'Entitat.
19.1 El règim de pagament de premis dels bitllets corresponents a les apostes formalitzades en els establiments és el següent:
Els premis superiors a 120 euros i fins a 750 euros poden ser satisfets a l'/als establiment/s d'una persona agent venedora autoritzada per la venda d'aquesta loteria, si aquest així ho determina.
19.2 Una ordre de la persona titular del departament competent en matèria de joc i apostes ha de regular el règim de pagament de premis d'apostes realitzades mitjançant l'ús de sistemes informàtics o telemàtics per qualsevol dels mitjans o suports previstos.
Es modifiquen els articles 7, 19, 20 i 21 del Decret 315/1992, de 14 de desembre, pel qual s'aprova el Reglament de la loteria denominada Loto Express, els quals queden redactats amb el contingut següent:
20.1 El règim de pagament de premis de bitllets corresponents a les apostes formalitzades en els establiments és el següent:
Es modifiquen els apartats 2 i 3 de l'article 1 i els articles 5, 19, 20 i 21 del Decret 132/2003, de 27 de maig, pel qual s'aprova el Reglament de la loteria denominada Super 10, que queden redactats amb el contingut següent:
Aquest joc és una modalitat de loteria en el qual la persona participant pot formalitzar apostes en els punts de venda de l'Entitat o de les persones agents venedores que formen part de la seva xarxa comercial, mitjançant el pagament d'un preu cert, i que es caracteritza perquè la persona participant, per efectuar l'aposta, ha d'escollir deu números d'entre l'1 i el 68.
c) Comunicar verbalment els números a la persona agent venedora per tal que aquesta els introdueixi al sistema informàtic central de l'Entitat.
La formalització d'apostes d'aquest joc de loteria es realitza en els punts de venda de l'Entitat Autònoma de Jocs i Apostes de la Generalitat o en els punts de venda de les persones agents venedores que formen part de la seva xarxa comercial.
20.1 El règim de pagament de premis de bitllets o apostes realitzades en els establiments és el següent:
S'afegeix un apartat 5 a l'article 18 del Decret 132/2003, de 27 de maig, pel qual s'aprova el Reglament de la loteria denominada Super 10, amb el contingut següent:
Per les apostes formalitzades mitjançant l'ús de sistemes informàtics o telemàtics per qualsevol dels mitjans o suports previstos únicament té dret al cobrament de premis aquell/a que consti com a apostant en els sistemes informàtics centrals de l'Entitat."
Es modifica l'article 17 del Decret 285/1994, de 4 de novembre, pel qual s'aprova el Reglament de la loteria denominada Supertoc, el qual queda redactat amb el contingut següent:
Els premis Toc definits a l'article 15 són satisfets en efectiu pel mateix establiment, excepte quan un mateix bitllet sigui també guanyador del premi Supertoc.
En aquest supòsit els premis són satisfets per l'Entitat Autònoma de Jocs i Apostes de la Generalitat.
Els premis Supertoc definits a l'article 16 són satisfets per l'Entitat i per qualsevol entitat financera prèviament determinada per l'Entitat."